שו"ת רשב"ץ (תשב"ץ)/חלק ג/קעג
שאלה קעג:

והראן.
שאלת ראובן נתן משא חמילות לשמעון שיוליכנה ללוי למדבר ושמעון לא נתן כלום ללוי.
אבל מכר החמילו' וקנה בדמיהן אגוזי פרך ובא לו לעירו והבריח האגוז מן המכס בא המלך ולקח הכל ועתה אומר שמעון לראובן הרי שלך לפניך.
וראובן אומר לו מי צוך למכור ולקנות.
אני לא אמרתי לך אלא שתתנה ללוי ועתה אני רוצה שתתן ביד לוי משא חמילות כמו שלי כאשר צויתיך:

תשובה:
הדין עם ראובן לפי שכל שליח המעביר על דברי משלחו לא עשה כלום כדמוכחא סוגיא דפ' אלמנה ניזונית (צ"ח ע"ב) ואם היה אפשר שיחזרו החמילות עצמן זה הוא הדין דזביניה לאו זביני נינהו כדמוכח התם.
אבל אם אי אפשר כגון שנמכרו למאן דלא צאית דינא.
הוי דינא הוא שהמעות שקבל שמעון השליח מהם הם של ראובן המשלח דלא קי"ל כר' מאיר (ב"ק ק"ב ע"ב) דס"ל דקני להו שליח בשינוי אלא כר"י וכאן דלא קני להו שליח בשינוי אם פחתו פחתו לשליח.
ואם הותירו הותירו לבעל המעות כדאיתא בפ' הגוזל עצים (שם) הילכך זה שאמר שקנה אגוז פרך במעותיו של משלחו חייב להעמיד לו אגוז אם יש בה שבח.
ואם יש בה הפסד ההפסד לשליח.
ואע"פ שההפסד בא באונס חייב בו השליח כדין שומר שפשע בשמירתו שאם תחלתו בפשיעה.
אע"פ שסופו באונס חייב.
כדאיתא בפ' המפקיד (מ"ב ע"א) ואם המשלח אומר לשליח תן לי החמילות במדבר הרשות בידו שזה משנה הוא וידו על התחתונ' כדאיתא בפ' הגוזל עצים (ק"ב ע"א) ובפ' האומנין (ע"ו ע"א) ובפ"ק דע"ז (ז' ע"א):